**E L Ő T E R J E S Z T É S**

# **Szombathely Megyei Jogú Város Közgyűlésének**

# **2025. március 27-i ülésére**

**Javaslat Szombathely Megyei Jogú Város Bűnmegelőzési és Közbiztonsági Koncepció Cselekvési Programjával kapcsolatos döntések meghozatalára**

A Tisztelt Közgyűlés a 41/2006. (II.23.) Kgy. számú határozatával jóváhagyta Szombathely Megyei Jogú Város Bűnmegelőzési és Közbiztonsági Koncepcióját (a továbbiakban: koncepció). A Bűnmegelőzési, Közbiztonsági és Közrendvédelmi Bizottság a koncepciót rendszeresen aktualizálja. A Bizottság a koncepció alapján általában 2 éves időszakra szóló cselekvési programot készít. A cselekvési program véghajtásáról mindig beszámol a Közgyűlésnek és azzal egyidejűleg jóváhagyásra előterjeszti a következő időtartamra szóló új cselekvési programot.

**I.**

**Beszámoló Szombathely Megyei Jogú Város Bűnmegelőzési és Közbiztonsági Koncepciójának 2022.07.01-2025.03.31. időszakra szóló Cselekvési Programja végrehajtásáról**

A Közgyűlés 261/2022. (VI.27.) Kgy. számú határozatával, valamint a 96/2024 (IV.25.) Kgy. számú határozatával módosítva elfogadta a koncepció alapján elkészített 2022.07.01-2025.03.31. időszakra szóló Cselekvési Programot. A Bűnmegelőzési, Közbiztonsági és Közrendvédelmi Bizottság elkészítette az erre az időszakra jóváhagyott Cselekvési Program végrehajtásáról szóló beszámolót.

A beszámoló az előterjesztés 1. számú mellékletét képezi.

**II.**

**Cselekvési Program Szombathely Megyei Jogú Város Bűnmegelőzési és Közbiztonsági Koncepciója végrehajtásához (2025.04.01- 2025.12.31.)**

A Nemzeti Bűnmegelőzési Stratégiáról (2024–2034) és a Nemzeti Bűnmegelőzési Stratégia 2024–2025. évekre vonatkozó intézkedési tervéről szóló 1291/2023. (VII.19.) Korm. határozat 2. melléklet 3.3. pontja alapján 2025. december 31. napjáig szükséges az önkormányzatok közbiztonsági és bűnmegelőzési stratégiájának felülvizsgálata és korszerűsítése. Tájékoztatom a Tisztelt Közgyűlést, hogy a Vas Vármegyei Rendőr-főkapitányság és a további társszervek bevonásával a stratégia felülvizsgálata és korszerűsítése megkezdődött és folyamatban van. Fentiekre tekintettel javaslom az új Cselekvési Program 2025. december 31. napjáig történő meghatározását.

A Bűnmegelőzési, Közbiztonsági és Közrendvédelmi Bizottság elkészítette a koncepció alapján a 2025.04.01-2025.12.31. időszakra tervezett feladatok végrehajtásáról szóló cselekvési programját. Az előterjesztés mellékletét képező programban azok a feladatok szerepelnek, amelyek végrehajtása, a megelőzésre helyezve a hangsúlyt, segítheti városunk közbiztonsági helyzetének szinten tartását, javítását. A 2025.04.01-2025.12.31. időszakra szóló Cselekvési Program az előterjesztés 2. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. március „ ”**

 **/: Dr. Nemény András :/**

**HATÁROZATI JAVASLAT**

**…/2025. (III.27.) Kgy. számú határozat**

1. A Közgyűlés Szombathely Megyei Jogú Város Bűnmegelőzési és Közbiztonsági Koncepciójának 2022.07.01-2025.03.31. időszakra jóváhagyott Cselekvési Program végrehajtásáról szóló beszámolót az előterjesztés melléklete szerinti tartalommal elfogadja.
2. A Közgyűlés Szombathely Megyei Jogú Város Bűnmegelőzési és Közbiztonsági Koncepciója 2025.04.01-2025.12.31. időszakra szóló Cselekvési Programját az előterjesztés melléklete szerinti tartalommal elfogadja.
3. A Közgyűlés felkéri a polgármestert, hogy a Vas Vármegyei Rendőr-főkapitányság és a további társszervek bevonásával végezze el a stratégia felülvizsgálatát és korszerűsítését.

**Felelős:** Dr. Nemény András polgármester

 Horváth Soma alpolgármester

Kelemen Krisztián tanácsnok, a Bűnmegelőzési, Közbiztonsági és Közrendvédelmi Bizottság elnöke

Dr. Károlyi Ákos jegyző

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** 1-2. azonnal

3. 2025. december 31.